google/wiki40b huggingface dataset:
Mozart and the Whale

Handling

Filmen handler om to personer med Aspergers syndrom (en form for autisme). Donald (Josh Hartnett) driver en liten selvhjelpsgruppe for mennesker med autisme som er hardere rammet enn ham selv. Isabelle (Radha Mitchell) blir anbefalt å oppsøke gruppen av sin terapeut. Mozart and the Whale er en oppdiktet historie, som tar i bruk karakterer løst basert på den sanne historien om forholdet til Jerry Newport og Mary Meinel (nå Mary Newport).

Produksjon

Filmprosjektet var i utgangspunktet planlagt for Steven Spielberg, men på grunn av hans store arbeidsmengde, landet prosjektet til slutt hos den kritikerroste norske regissøren Petter Næss. Dette var hans første amerikanske filmproduksjon.
Manuskriptet er skrevet av Ron Bass, som også skrev manuskriptet til Rain Man, også en film om en person med autisme. Ron Bass skal ha blitt inspirert av en artikkel om Jerry Newport og Mary Meinel i Los Angeles Times, som bakgrunn for manuskriptet.

Mottakelse

Filmen ble hyllet av mange innenfor autistiske miljøer for dens realistiske portrettering av livet på autistenes premisser. På grunn av sin positive portrettering av Asperger syndrom og andre autistiske tilstander, har filmen ofte blitt vist på møter og konferanser innenfor autistiske miljøer.
Den har også blitt kritisert for å opprettholde det utbredte og feilaktige stereotypiske bildet mennesker har av autister. Blant annet at de har uvanlig gode evner innenfor enkelte områder. Hovedpersonen i filmen har for eksempel evnen til å regne ut meget kompliserte regnestykker i hodet, og kan legge sammen tall i rekordfart.
Juvelciklider

Forplantning

I likhet med de fleste andre ciklider, har juvelciklider høyt utviklet yngelpleie. Artene danner vanligvis monogame par, og hunnen legger eggene på en flat overflate, som et blad eller en stein. Begge foreldrene vokter eggene og deltar i å oppdra yngelen.

Akvaristikk

Juvelciklider passer verken for nybegynnere eller for vanlige selskapsakvarier. Flere unge individer kan holdes i et romslig akvarium med steiner og treverk til skjulesteder, til en par dannes før lek. Deres naturlige aggresjon gjør dem velegnet for arts-akvarier.
Juvelciklider er altetende og vil både ta tørrfôr og levende føde.
Vibeke Marøy Melstrøm

Bakgrunn

Vibeke Marøy Melstrøm var født i Oslo, og flyttet til Ski som 5 åring. Hun startet førskoleutdanning i Halden, og tok dykkersertifikat, og var hjelpeinstruktør med over 500 dykk.
Når hun var 19 år, ble hun lam fra halsen og ned. 
Etter rehabilitering på Sunnås Sykehus, tok hun Sosialhøyskolen i Oslo, og utdannet seg som sosionom.

Gründer

Når hun var på Sunnås Sykehus for rehabilitering, ble hun kjent med Bente Skansgård, som etterhvert inviterte henne med i "Arbeidsgruppen for assistanse". Dette ledet frem til etableringen av Uavhengig Liv Oslo BA (Uloba).
Uloba Independent Living SA er i dag en av Buskeruds største private arbeidsgivere og er også en av Norges største private arbeidsgivere innenfor pleie og omsorgstjenester med over 6000 ansatte. Administrasjonen er samlet i Uloba AS, der over 60% av de ansatte har funksjonsnedsettelse.

Media

I en artikkel i 2015, kom det frem at Melstrøm var 1 av kun 6 kvinnelige toppsjefer i de 100 største bedriftene i Buskerud.
I et kronikk innlegg av Erna Solberg i 2011, ble Melstrøm sitert for å ha sagt "For det offentlige betyr arbeid skatteinntekter og sparte utgifter til uføretrygd. I løpet av et yrkesliv kan det gi en samfunnsøkonomisk gevinst på et tosifret millionbeløp for hver enkelt arbeidstaker."
Melstrøm, som en del av rådet for funksjonshemmede på Ski, startet i 2008 en kamp mot de fysiske hindringene i hverdagen, og uttalte "Det er ikke bena mine, det er trappen som er problemet"
I forbindelse med en utstilling om Hadamar, som var en senter for eutanasi av personer med funksjonsnedsettelse i Nazi Tyskland, hadde Drammens Tidende en artikkel der det sto "ville rullestolavhengige Vibeke Melstrøm vært kandidat til "den vakre død""
Japansk mesterskap på 10 000 meter 2019

Japansk mesterskap på 10 000 meter 2019 ble arrangert 19. mai 2019 i Osaka, som en del av Golden Grand Prix.
Ildfluens grav

Handling

Historien foregår på slutten av den andre verdenskrig. To søsken, Seita og Setsuko, mister moren sin i ildbombingene i Kobe, mens deres far dør i tjeneste i den japanske marinen. Søsknene tvinges til å prøve å overleve i en verden av sult og hvor andre ser ned på dem med likegyldighet.
Passe gal

Passe gal er det femte albumet av Bjørn Eidsvåg, utgitt i 1983 på Kirkelig Kulturverksted. Alle tekstene og all musikken er av Eidsvåg. Plata ble gjennombruddsalbumet for Bjørn Eidsvåg, noe særlig melodien «Eg ser» bidro til. På samlealbumet De beste fra 2009 forteller Eidsvåg at sangen «Eg ser» ble laget da han skulle holde preken på en gudstjeneste på Lier sykehus. Han skrev denne sangen i all hast, og da han sang den for menigheten der for første gang, merket han at det var en spesiell sang. Ellers produserte albumet Passe gal sterke sanger som «Håveprat» og «En dag», sanger som Eidsvåg har brukt på samlealbum og konserter. Han kompenserer for begrensede egne tekniske ferdigheter som musiker med å ha noen av Norges beste musikere med på albumet.

Kilder

http://www.bjoerneidsvaag.no/side.php?iId=28
Sirkelsag

En sirkelsag er en sag der et tallerkenformet skjærejern med tenner er montert på en roterende aksling. Avhengig av bruksområde, kan en finne den i lange medbringerbenker for tilsaging av bjelker og planker, eller som håndverktøy som også kan spennes fast i et mindre benkarrangement. Navnet sirkelsag brukes både om selve arrangementet og om sagbladene som kan kjøpes enkeltvis.
Det finnes også sager med forsterkede blader som kan skjære stein og andre harde materialer. De største av disse er gjerne montert på tralle, slik at bladet henger underst og arbeider nedover. Dybden av sagsporet bestemmes da ved å heve eller senke akslingen eller motoren.
De første sirkelsagene var avløsere til oppgangssager, og ble drevet med vannkraft gjennom et remskivearrangement i sagbruk. Innføringen av elektrisitet medførte at en ble uavhengig av å være nær vann, men en elektromotor kunne gjerne drive både sag og annet redskap som dreiebenk og båndsag m.m. ved hjelp av samme slags reimskiver.
Først da elektriske uttak ble mere vanlig, og elektromotorer ble rimeligere, ble det vanlig med små sager som kunne brukes nær sagt overalt. En del nyere sager er batteri-/ (akkumulator)drevne og dermed uavhengige av strøm på bruksstedet.

Den første sirkelsagen

Første sirkelsagen kom i 1777 av Samuel Miller fra England. Han lagde sagbladet av en metallskive og lagde tenner rundt kanten. Han fant ut at det ble bedre resultater på emnet med høye hastigheter.  Hans oppfinnelse ble senere brukt i sagbruk til å sage trelast og dette var starten på sirkelsagens historie.

Historien om håndsirkelsagen

Oppfinneren Edmond Michel sto utenfor en sukkerrør plantasje i Lousianna i USA og så hvordan arbeiderne hogget seg igjennom tykke og robuste sukkerrør med macheter, han mente at det kunne være noe lettere redskap å arbeide med. Verkstedet i New Orleans startet han med å oppfinne en maskinell machete, han forstod at bladet måtte rotere og i 1923 ble han ferdig med første versjon. Han hadde oppfunnet verdens første elektriske hånd- sag og en New Orleans avis skrev om oppfinnelsen hans. Joseph W. Sullivan var på en reise fra Minneapolis til Florida, han arbeidet med landbruksutvikling og han så artikkelen i avisen. Han reiste til New Orleans for få tak i Edmond Michel. I 1924 hadde  Edmond Michel og  Joseph W. Sullivan oppfunnet verdens første håndsirkelsag som ble kalt for Skilsaw og selskapet heter i dag Skil.
Clypeolontha

Utseende

Middelsstore (16-21 millimeter), brune oldenborrer. Kroppen er litt over dobbelt så langs som bred. Oversiden er tett kledt med små, lyse skjell. Hver dekkvinge har to fine lengderibber.

Levevis

Artene lever i fjellområder, men ikke i svært stor høyde.

Utbredelse

Slekten er utbredt i Sørøst-Asia (Thailand, Laos, Sikkim og Bhutan).
Heinrich Isaac

Biografi

Typisk for komponistene fra denne perioden er at lite er kjent om deres personlige liv, dette gjelder også for Isaacs. Det antas at han ble født rundt 1450 i hertugdømmet Brabant.
Mellom 1480 og 1492 arbeidet han for Lorenzo de Medici i Firenze som organist i katedralen.
Deretter flyttet han til Innsbruck. Hans mest kjente melodi, Innsbruck. ich muss dich lassen, har en enkel, rørende melodi og forteller om hans avskjed fra denne byen.
I 1497 fikk han den mest prestisjefylte jobben en musiker kunne få, da keiser Maximilian I av det tysk-romerske rike utnevnte ham til hoffkomponist i Wien. Han beholdt denne stillingen frem til sin død i 1517, selv om han med jevne mellomrom reiste tilbake til Firenze, der han hadde giftet seg. Han døde til slutt i Firenze. 
Isaac har etterlatt seg en rik arv, med messer, motetter, sanger og instrumentale stykker. Messene hans kjennetegnes av en stor besetning og lange melodilinjer, sangene hans er ofte lekne og har en verdslig karakter. I nyere tid har mange ensembler som spiller musikk fra den tiden revurdert hans musikk, og han sammenlignes stadig oftere med Josquin des Prez. Verd å melde er blant annet motettene Resurrexi, et adhuc tecum sum; Angeli, Archangeli; Optime Pastor (som ble skrevet for et politisk møte mellom den østerrikske kardinal Lang og Pave Leo X) og Tota pulchra es.
Kjente sanger er blant annet Mein Freund allein in aller Welt og Greiner Zancker som i dag ansees aa være noe vulgær.  Mange instrumentale stykker for ulike instrumenter er bevart. Heinrich Isaac ble av sine samtidige, sammen med Josquin des Prez, ansett for å være Europas fremste komponist.

Produksjon

Selv om vi idag mener han er viktig, er det meste av hans produksjon blitt glemt for flere hundre år siden.
Hans produksjon var stor, han skrev 36 messer, et stort antall motetter og mange verdslige verk, korverk og lieder. Han har bl.a. skrevet melodien til den kjente  salmen Nu hviler mark og enge, som opprinnelig var melodi til hans avskjedssang til Innsbruck Insbruck, ich muss dich lassen.
Holosphaga

Utseende

En middelsstor, avlang trebukk. Antennene er tynne og noe lengre enn kroppen. Oversiden er kraftig punktert og noe hårete. Pronotum er sylindrisk, litt lengre enn bredt, dekkvingene jevnbrede. Beina er middels lange, med klubbeformede lår.

Levevis

Larvene lever i død ved, mest av løvtrær.

Utbredelse

Arten er bare kjent fra Tanzania.
Récord

Récord er en meksikansk sportsavis. Den ble grunnlagt 8. mai 2002 av Grupo Editorial Notmusa, som har hovedkontor i Mexico by. Den er i dag landets mest solgte sportsavis, med et opplag på 180 000 eksemplarer daglig.
Avisa kommer ut i tabloidformat, med mange bilder og sterke farger. Den ble tildelt The Society for News Designs (SND) pris for verdens best designa aviser i 2002 og i 2003.
Jajpur (distrikt)

Demografi

Ved folketellingen i 2011 var det 1 826 275 innbyggere i distriktet, mot 1 624 341 i 2001. Den urbane befolkningen utgjør 7,39 % av befolkningen.
Barn i alderen 0 til 6 år utgjorde 11,35 % i 2011 mot 13,44 % i 2001. Antallet jenter i den alderen per tusen gutter er 921 i 2011 mot 937 i 2001.
Baseball under Stillehavslekene 2007

Baseball under Stillehavslekene  2007. Baseball var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var tredje gangen som baseball var med på programmet under stillehavslekene. Det var kun en turnering for menn.
Yu Hua

Filmatisering

Å leve ble filmatisert av regissøren Zhang Yimou i 1994.
Cerro Colorado (Flores)

Transport

Ruta 3 General José Gervasio Artigas forbinder Cerro Colorado med  Paysandú og  Salto i nord.
Koji Kondo (fotballspiller)

Japans herrelandslag

Koji Kondo spilte to landskamper for Japans herrelandslag.
Darwindagen

Darwindagen er en innstiftet merkedag for feiringen av Charles Darwins fødselsdag 12. februar 1809. Dagen markeres for å fremme Darwins bidrag til evolusjonsbiologi, og framfor alt vitenskap i sin alminnelighet.
Feiringen av Darwins arbeider og innsats har vært gjennomført sporadisk siden hans død 19. april 1882. Tilstelningene fant sted i Down House i Downe, England, hvor Darwin og medlemmer i hans familie levde fra 1842 fram til hans hustru Emma Darwins død 1896. Feiringen har imidlertid blitt mere regelmessig fra 2000-tallet av.
Girraween (New South Wales)

Historie

Girraween er et aboriginord som betyr «sted med blomster». Området var endel av tomten til D'Arcy Wentworth, som ble beæret med å få nabobydelen Wentworthville oppkalt etter seg.

Transport

Girraween er dekket av «Hills Bus 705» buss ruten fra Toongabbie til Parramatta. Det finnes ingen jernbanestasjon i bydelen men det er en kort spasertur gjennom Civic Park til Pendle Hill railway station.
Pilfink

Utseende

Pilfinken er 139-155 mm lang, med ett vingespenn på 20-22 cm og veier 20 gram. Pilfinken ligner gråspurvhannen, men kjennes igjen på den den svarte flekken på kinnet og den sjokoladebrune issen (gråspurvhannen har blygrå isse og ingen svart kinnflekk). På oversiden er pilfinken brunfarget med mørkere striper, ala gråspurv, men noe lysere brunfarge med to smale lyse bånd. Pilfinken har en liten svart strupe/hake-lapp, i motsetning til gråspurvhannens større svarte brystflekk(smekke). Hos Pilfink er begge kjønn like, hvilket ikke er tilfelle hos gråspurv. Nebbet er konisk som hos typiske frøspisere. Nebbvikene har tydelige børstehår.

Levesett

Pilfinkene har ganske likt levesett som gråspurven og lever mye av tiden sammen med den. Den er noe mer sky for mennesker, men er mer fredfull overfor andre fugler, og jager dem ikke slik som gråspurven gjør.
Hebei

Historie

For 450.000 år bodde Pekingmennesket på disse trakter. 
Under Qing-dynastiet ble provinsen kalt Zhílì. Det var ikke en provins i nøyaktig betydning av ordet, fordi det var et direktestyrt område fra keiserhoffet i «direktestyrt». Etter at keiserdømmet ble styrtet i 1911 var Zhili lenge på lokale krigsherrers hender. I 1928 ble navnet endret til Hebei, for å understreke at den nå var styrt som en vanlig provins. 
Etter at Japan tok kontroll over Mandsjuria i 1931 og opprettet marionettstaten Manchukuo i 1932 ble Hebei til buffersone mellom Kuomintangs Kina og japanerne som i 1933 også okkuperte de nordenfor liggende naboprovinsene Rehe og Chahar. I 1935 innsatte japanerne en kollaboratørregjering i Tongzhou for det som ble kalt Øst-Hebeis autonome militærråd. Fra 1937 til 1945 var Hebei og Beijing okkupert av japanske styrker.
Innenfor rammene av større reorganiseringer etter 1949 ble Hebei forstørret i nord ved tilførsel av områdene  Chengde (Jehol) og Zhangjiakou (Kalgan). Dette var hovedstedene til de oppløste provinser Rehe og Chahar. I sør ble – eller noe om og men med opprettelse av en kortlivet miniprovins – grensen mot Hebei rettet ut. 
Den 28. juli 1976 ble byen Tangshan rammet av et større jordskjelv.
Sigurd Ullstreng

Lendmann

Sigurd var sønn av Lodin Viggjarskalle, og kom fra gården Viggja sør for Trondheim. Han opptrer for første gang i Snorres Magnus Berrføtts saga, som Magnus Berrføtts (norsk konge 1093-1103) lendmann. Sigurd hjalp kong Magnus da Tore på Steig i 1095 gjorde opprør mot kongen. Sigurd omtales også i kongesagaene Morkinskinna og Fagerskinna. Han var blant annet med kong Magnus til Gøtaland for å kjempe mot svenske kong Inge, og han var Magnus' betrodde mann da den vikværske lendmannen Sveinke Steinarsson gjorde opprør.

Klostergrunnlegger

Rundt 1100 skal Sigurd ha stått bak grunnleggingen av klosteret på Nidarholm (nå Munkholmen). Slik bidro han til at klosterbevegelsen fikk innpass i Norge.
Mission: Impossible II

Handling

Den medisinske forskeren Nekhorvitsj ønsker å komme til USA fra Australia med et dødelig influensavirus og motgiften dens, og får hjelp av agenten Ethan Hunt. Men ombord på ruteflyet som de reiser med blir Nekhorvich forrådt av Hunt som viser seg å egentlig være Sean Ambrose, Hunt dekkmann i IMF. Sean Ambrose stjeler giften, og den ekte Ethan Hunt må ut på oppdrag for å stjele giften tilbake. 
Med seg på laget er IMF-agentene Luther Stickell og Billy Baird i tillegg til den profesjonelle tyven Nyah Nordoff-Hall, Seans tidligere kjæreste. Teamet reiser til Australia for å komme nær på Ambrose. Infiltrasjonen skjer ved at Nyah gir seg ut for å vende tilbake til Sean, men etterhvert oppdager han dette, og kidnapper henne. Etter en skytekamp i et medisinsk laboratorium drar Ethan til en øy hvor giften befinner seg og stjeler den. Sean Ambrose følger etter men blir til slutt drept i en slåsskamp mellom han og Ethan Hunt.

Lansering

M:I-2 gjorde det svært bra på boxoffice og tjente 545 902 562 $ på verdensbasis, noe som gjør den til den 36. mest inntjenende film gjennom filmhistorien (juli 2006).
Gordes

Geografi

Området til Gordes inneholder noe av "Les Monts de Vaucluse", en gruppe fjell og åser.

Nabotettsteder

I nord grenser kommunen til: Venasque og Murs. I øst: Joucas og Roussillon (Vaucluse). I sør: Goult, Saint-Pantaléon, Beaumettes og Oppède. I vest: Cabrières-d'Avignon og Saumane-de-Vaucluse.

Postnummer

Gordes sitt postnummer er 84220, som den deler med Goult, Murs, Roussillon, Cabrières d'Avignon, Les Beaumettes og Saint Pantaléon.

Historie

Navnet "Gordes" kommer fra keltiske ordet "Vordense". Vordense var uttalt Gordenses, så Gordae/Gordone og tilslutt Gordes
Okkupert av det romerske imperium.
I 1031 ble slottet bygget og the latinske ordet "castrum" ble lagt til stedsnavnet, så det ble "Castrum Gordone". Slottet ble forsterket i 1123.
I 1148 Sénanque Abbey var etablert med støtte av Alfant, Bishop of Cavaillon og Ramon Berenguer II, Count of Barcelona, Count of Provence, av kristine munker som kom fra Mazan Abbey i Ardèche.
I det åttende århundre, en benediktinerorden kjent som Saint-Chaffret bygget på stedet til antikkens cella (romersk tempel) som var ødelagt under arabernes invasjoner.
Etter at Kong René av Provence sin død, ble Provence i 1481 innlemmet i det franske kongedømme som en "province royale française" (kongelig fransk provins).
Under andre verdenskrig var Gordes en aktiv motstandslandsby og fikk senere tildelt en medalje for sin innsats, Croix de guerre 1939–1945.

Arkitektur

Hovedseverdigheten for byen er slottet som ligger midt i sentrum. Det ble i 1525 delvis gjenoppbygd i renessansestil.
I umiddelbar nærhet til byen ligger Sénanqueklosteret i romersk-bysantisk stil. Et fortsatt virksomt kristent kloster med monker. Samt "landsbyen av bories" (også skrevet "boris", "borris" og "borries"), som er antikke steinhus bygd på iglovis.
Alle bygningene i Gordes er laget av stein og terracottatakstein. Ingen gjerder er tillat, kun steinmurer. Alle strøm- og telefonkabler er nedgravd, og gatene er stenlagt.

Dagliglivet

En gang i uken, på tirsdags formiddag, er det marked. Torgselgere fra området setter opp boder og selger sine varer: mat, klær, instrumenter, dekorasjoner og håndarbeid. Tettstedet har to bakerier og noen butikker.
Gordes er også kjent som sted for kunstere som har levd og arbeidet her: (André Lhote, Marc Chagall, Philippe Ragueneau, Victor Vasarely, Victor Spahn, Walter Salles, Willy Ronis, etc.) og politikere (inkludert François Mitterrand).

Turist attraksjoner i nærheten

De nærmeste severdighetene er Sénanqueklosteret og landsbyen des Bories.
Det er kort vei fra Gordes til Fontaine-de-Vaucluse, Roussillon og L'Isle-sur-la-Sorgue. I nord ligger Mont Ventoux og i sør Luberon.
Skal vi ut i lunden grønne

«Skal vi ut i lunden grønn» er et skillingstrykk av ukjent opprinnelse.

Teksten

1.Skal vi ut i lunden grønne

blant de hvite roser små,

elskovens blader, roser så skjønne

de vil jeg strø på veien for deg.
2.Dine øyne har meg bedåret

men din falskhet har krenket meg,

jeg som stor kjærlighet har til deg båret

aldri, nei aldri glemmer jeg deg.
3.Og ditt navn det vil jeg skrive

i det hvite elfenben,

at aldri ditt minne skal gå meg av glemme

før enn jeg legges i graven hen.
4.Du er rik, men jeg er fattig

je ger fornøyet i min stand.

Blott når jeg får den vennen jeg elsker

se da får jeg rikdom nok.
5.Men er det så av Gud beskikket

at jeg aldri skal deg få,

da vil jeg ønske tiden var omme

og at jeg glad herfra monne gå.
6.Nu står jeg på reisen ferdig

og min hatt under armen bær,

glem da min kjære at jeg har feilet

glem mine feiler, glem aldri meg.
Balor

Balor i Dungeons & Dragons

I fantasirollespillet Dungeons & Dragons er Balor navnet på en av de sterkeste demonene, Tanar'ri. Figuren har ingen åpenbar inspirasjon fra keltisk mytologi.
Grímsey

Grímsey er en liten øy 40 km nord for Island, beliggende ved Polarsirkelen. Øya er 105 meter høy, 4,7 km lang og 1,7 km bred. Grímsey ligger 39,4 km nord for Flatey i Skjálfandi. Grímsey utgjør kommunen (hreppur) Grímseyjarhreppur.
Øya utgjør 5,3 km² og er det nordligst bosatte området på Island med et folketall på 102 (2005). Hovednæringen er fiske. Øya har båtforbindelse til Dalvík på selve Island og i tillegg en 1200 meter lang flystripe med regelmessige flyruter til Akureyri.
Polarsirkelen går bare 600 meter fra nordspissen av øya, mens bygda ligger på sørvestkysten. Den høyeste temperaturen som er målt på Grímsey, er 26 °C, mer enn én grad over varmerekorden i Reykjavík.
Simone Veil

Tidlig liv

Veil ble født Simone Annie Jacob, i Nice, Alpes-Maritimes. Hun hadde to eldre søstre og én eldre bror. Faren André Jacob var arkitekt. Familien var jødisk, men ikke ortodoks.
Da Vichy-regimet i oktober 1940 innførte en serie restriksjoner for jødiske innbyggere og påla alle jøder å registrere seg, mistet faren arkitektbevillingen. I 1941 ble de fire barna sendt til en tante og onkel som bodde i nærheten av Carcassonne. Da de returnerte til Nice i 1942 var Vichy-regimets undertrykkelse av jødiske borgere blitt enda større. Barna i Jacob-familien var aktive speidere. Den jødiske speiderbevegelsen Éclaireurs israélites de France (EIF), hadde blitt oppløst av Vichy-regimet i 1941, i likhet med alle andre ikke-religiøse jødiske organisasjoner. Imidlertid hadde lederen for den franske speiderbevegelsen Le Scoutisme Français fått regimets tillatelse til å la EIF-speidere fortsette speideraktivitetene sammen med dem. Et stort antall av de eldre EIF-speiderne sluttet seg til den franske motstandsbevegelsen.
Den 18. mars 1944 ble Simone arrestert sammen med sine foreldre, søsteren Madeleine og broren Jean. Alle fem ble deretter deportert. Simone, moren og Madeleine kom først til Auschwitz-Birkenau, så til Bergen-Belsen, hvor moren døde kort før leiren ble frigjort 15. april 1945. Faren André og broren Jean døde også i fangenskap. Søsteren Denise, som hadde blitt arrestert sommeren 1944 som medlem av den franske motstandsbevegelsen (fransk: «La Résistance»), overlevde tiden som fange i Ravensbrück. Simone Veil var i 2005 en av talerne under markeringen av at det var gått 60 år siden frigjøringen av Auschwitz-Birkenau.
Veil hadde avlagt sin baccalauréat-eksamen i 1943 og hadde påbegynt studier jus og statsvitenskap da hun ble deportert. Under studiene hadde hun møtt sin framtidige ektemann Antoine Veil. Paret giftet seg 26. oktober 1946 og fikk tre sønner.